CELEX: 52011PC0518
Language: hu
Date: 2011-08-30
Title: Javaslat A TANÁCS RENDELETE a radioaktívanyag-fuvarozók közösségi nyilvántartási rendszerének létrehozásáról

|
			
		
		
		52011PC0518
		
			Javaslat A TANÁCS RENDELETE a radioaktívanyag-fuvarozók közösségi nyilvántartási rendszerének létrehozásáról /* COM/2011/0518 végleges - 2011/0225 (NLE) */
			
				
		
		
			
			   	INDOKOLÁS

1.                      
INDOKOK ÉS CÉLKITŰZÉS

Európai szinten a radioaktívanyag-fuvarozók az
Európai Unió működéséről szóló szerződés (EUMSZ) szerinti
szállítási jogszabályok, valamint sugárzással kapcsolatos szempontokra
vonatkozó jogszabályok hatálya alá tartoznak; ilyen szempont többek között a
munkavállalók és a lakosság egészségének az Európai Atomenergia-közösséget
létrehozó szerződés (Euratom-Szerződés) szerinti védelme is.
Az EUMSZ szerinti jogszabályokat a veszélyes
áruk szárazföldi szállításáról szóló, 2008. szeptember 24-i 2008/68/EK európai
parlamenti és tanácsi irányelv egyszerűsítette – azáltal, hogy valamennyi
szárazföldi szállítási módot egyesítette.
Az 1996. május 13-i 96/29/Euratom, tanácsi
irányelv megállapítja a munkavállalók és a lakosság egészségének az ionizáló
sugárzásból származó veszélyekkel szembeni védelmét szolgáló alapvető
biztonsági előírásokat. Az Euratom-Szerződés 30. cikke szerint ezen
alapvető előírások alatt a következőket kell érteni:
(a)              
azok a megengedett legmagasabb dózisok, amelyeknél
biztosított a megfelelő biztonság;
(b)              
a sugárterhelés és radioaktív szennyeződés
legnagyobb megengedett szintje;
(c)              
a munkavállalók egészségügyi felülvizsgálatát
szabályozó alapelvek.
A 33. cikk szerint a tagállamok az
alapvető előírások betartásának biztosítására megfelelő
rendelkezéseket állapítanak meg. 
A munkavállalók és a lakosság egészségének
védelme, valamint munkájuk célzottabbá tétele érdekében a tagállami
hatóságoknak tudniuk kell, hogy mely személyeket, szervezeteket vagy
vállalkozásokat ellenőrizzenek. Ezért az irányelv 3. és 4. cikke
előírja a tagállamok számára az ionizáló sugárzás veszélyével járó egyes
gyakorlati eljárások bejelentését és előzetes engedélyezését, vagy egyes
gyakorlati eljárások betiltását.
A 96/26/Euratom irányelv minden olyan gyakorlati
eljárásra vonatkozik, amely mesterséges forrásból vagy természetes
sugárforrásból eredő ionizáló sugárzás kockázatával jár, ideértve a
szállítást is.
Mivel a szállítás az egyetlen „mobil”
tevékenység, és mivel a szállítási műveletek jellege gyakran határokon
átnyúló, előfordulhat, hogy a fuvarozónak több tagállamban igazodnia kell
ezekhez a bejelentési és engedélyezési eljárásokhoz. A tagállamok ezenfelül
eltérő rendszerekben hajtják végre ezeket az eljárásokat, ezáltal
megbonyolítják magukat a szállítási műveleteket.
A szállítási tevékenység esetében ezeknek a
nemzeti bejelentési és engedélyezési eljárásoknak egyetlen nyilvántartási
rendszerrel való felváltása ezért hozzá fog járulni az eljárás
egyszerűsítéséhez, az adminisztratív terhek csökkentéséhez, a belépési
korlátok megszüntetéséhez, az elért magas szintű sugárzásvédelem
fenntartása mellett. 
Ez a rendelet – a 96/29/Euratom, tanácsi
irányelv végrehajtása révén – a tagállami bejelentési és engedélyezési
rendszereket egységes nyilvántartással váltja fel. A rendelet európai
fuvarozó-nyilvántartási rendszert hoz létre. A fuvarozóknak egy központi webes
felületen kell felvételüket kérelmezniük. Ezeket a kérelmeket a nyilvántartásba
vételi igazolást kiállító, hatáskörrel rendelkező nemzeti hatóságok
vizsgálják meg, ha a kérelmező eleget tesz az alapvető biztonsági
előírásoknak. A rendszer ugyanakkor lehetővé teszi a hatáskörrel
rendelkező hatóságok számára az országukban működő fuvarozók
jobb felügyeletét. E rendelet hatálybalépésekor a rendszernek hozzáférhetőnek,
leteszteltnek és működőképesnek kell lennie.
A rendelet fokozatos megközelítést fogad el –
azáltal, hogy a nyilvántartásba vételi eljárásból kizárja azokat a fuvarozókat,
amelyek kizárólag „engedményes küldeménydarabokat” szállítanak. Másfelől a
rendelet a tagállamokra bízza, hogy további nyilvántartásba vételi
követelményeket támasszanak a hasadóanyagok és a nagy aktivitású radioaktív
anyagok fuvarozóival szemben.
A fizikai védelemre, a biztosítékokra és a
harmadik személyek felelősségére vonatkozó egyéb közösségi jogszabályok és
nemzetközi szabályok továbbra is alkalmazandóak. Ez különösen a 2008/68/EK
irányelv esetében érvényes.

2.                      
JOGALAP

E rendelet rendelkezései a munkavállalók és a
lakosság egészségének védelmét szolgáló alapvető előírásokkal állnak
összefüggésben. Következésképpen a választott jogalap az Európai
Atomenergia-közösséget létrehozó szerződés és különösen annak 31. és 32.
cikke.

3.                      
SZUBSZIDIARITÁS ÉS ARÁNYOSSÁG

Ha a javaslat nem tartozik a Közösség
kizárólagos hatáskörébe, a szubszidiaritás elvét kell alkalmazni. Mivel a
Közösségnek az Euratom-Szerződés II. címének 3. fejezete szerinti
jogalkotási jogköre kizárólagos, így az nem esik a szubszidiaritás elvének
hatálya alá.
Az arányosság is biztosított. Az
előkészítés során végzett hatásvizsgálat szerint a javasolt mechanizmus
körültekintő egyensúlyt teremt a munkavállalóknak és a lakosságnak a
szállítási műveletek alatti eredményes védelme, az érdekelt felek jogos
érdekei és a tagállamok érdekei között. Mindezeken túl az előnyben részesített
lehetőség a célkitűzések eredményes megvalósításához szükséges
minimumot jelenti, a költségek ésszerű határokon belül tartása mellett.
2011/0225 (NLE)
Javaslat
A TANÁCS RENDELETE
a radioaktívanyag-fuvarozók közösségi
nyilvántartási rendszerének létrehozásáról
AZ EURÓPAI UNIÓ TANÁCSA,
tekintettel az Európai Atomenergia-közösséget
létrehozó szerződésre és különösen annak 31. cikke második bekezdésére és
32. cikkére,
tekintettel a Bizottság javaslatára, amelyet a
Tudományos és Műszaki Bizottság által kinevezett személyek csoportjával
folytatott konzultációt követően terjesztett elő,
tekintettel az Európai Gazdasági és Szociális
Bizottság véleményére[1],
tekintettel az Európai Parlament véleményére[2],
mivel:
(1)              
Az Euratom-Szerződés 33. cikke előírja a
tagállamok számára, hogy állapítsák meg a munkavállalók és a lakosság
egészségének az ionizáló sugárzásból származó veszélyekkel szembeni védelmét
szolgáló alapvető biztonsági előírások betartását biztosító
rendelkezéseket.
(2)              
Az alapvető biztonsági előírásokat az
1996. május 13-i 96/29/Euratom tanácsi irányelv[3] állapítja meg. Az
irányelv minden olyan gyakorlati eljárásra vonatkozik, amely mesterséges vagy
természetes sugárforrásból eredő ionizáló sugárzás kockázatával jár,
beleértve a szállítást is.
(3)              
Az alapvető előírások betartásának
biztosítása érdekében meg kell állapítani, hogy a tagállami hatóságok mely
személyeket, szervezeteket vagy vállalkozásokat ellenőrizzék. E célból a
96/29/Euratom irányelv előírja a tagállamok számára az ionizáló sugárzás
veszélyével járó egyes gyakorlati eljárások bejelentését és előzetes
engedélyezését, illetve egyes gyakorlati eljárások betiltását.
(4)              
Mivel a szállítás az egyetlen, határokon átnyúló
jellegű tevékenység, a radioaktívanyag-fuvarozók számára több tagállam
bejelentési és engedélyezési rendszereihez kapcsolódó követelmények betartását
írhatják elő. Ez a rendelet ezeket a tagállami bejelentési és
engedélyezési rendszereket egyetlen, az Európai Atomenergia-közösség (a
továbbiakban: a Közösség) egész területén érvényes nyilvántartási rendszerrel
váltja fel.
(5)              
A légi és a tengeri fuvarozók esetében már léteznek
ilyen nyilvántartási és tanúsítási rendszerek. A polgári légi közlekedés
területén a műszaki előírások és a közigazgatási eljárások
összehangolásáról szóló, 1991. december 16-i 3922/91/EGK tanácsi rendelet[4]
megállapítja, hogy a légi fuvarozóknak külön üzemben tartási engedélyre van
szükségük veszélyes áruk szállításához. A tengeri szállítás esetében a 2002.
június 27-i 2002/59/EK európai parlamenti és tanácsi irányelv[5]
a közösségi hajóforgalomra vonatkozó megfigyelő és információs rendszert
hoz létre. A polgári légiközlekedési hatóságok által kibocsátott engedélyek és
a tengeri hajókra vonatkozó bejelentési rendszer úgy tekintendő, hogy
kielégítő módon végrehajtja a 96/29/Euratom irányelv bejelentési és
engedélyezési követelményeit. A légi és a tengeri fuvarozók e rendelet szerinti
nyilvántartásba vétele ezért nem szükséges ahhoz, hogy a tagállamok e
szállítási módok területén biztosíthassák az alapvető előírások betartását.
(6)              
A radioaktívanyag-fuvarozókra számos uniós és
Euratom-jogszabály, valamint nemzetközi jogi aktus vonatkozik. A Nemzetközi
Atomenergia-ügynökségnek (NAÜ) a radioaktív anyagok biztonságos szállítására
vonatkozó előírásai (TS-R-1), valamint a veszélyes áruk szállítása
tekintetében az egyes szállítási módokra vonatkozó szabályozás továbbra is
közvetlenül alkalmazandó, illetve azokat a tagállamok a veszélyes áruk
szárazföldi szállításáról szóló, 2008. szeptember 24-i 2008/68/EK európai
parlamenti és tanácsi irányelv[6] alapján hajtják végre a
közúti, a vasúti és a belvízi szállítás esetében. Ezen irányelv rendelkezései
azonban nem érintik a munkavállalók biztonságára és egészségvédelmére, valamint
a környezetvédelemre irányadó egyéb rendelkezések alkalmazását sem,
ELFOGADTA
EZT A RENDELETET:
1. cikk
Tárgy és hatály
(1)              
Ez a rendelet létrehozza a
radioaktívanyag-fuvarozók közösségi nyilvántartási rendszerét, amely
megkönnyíti a tagállamok azon feladatát, hogy biztosítsák a munkavállalók és a
lakosság egészségének az ionizáló sugárzásból származó veszélyekkel szembeni
védelmére vonatkozó, a 96/29/Euratom irányelvben megállapított alapvető
előírások betartását.
(2)              
Ezt a rendeletet minden olyan fuvarozóra alkalmazni
kell, aki a Közösségen belül, harmadik országokból a Közösségbe, valamint a
Közösségből harmadik országokba radioaktív anyagokat szállít. A rendeletet
a légi és tengeri úton radioaktív anyagokat szállító fuvarozókra nem kell
alkalmazni.
2. cikk
Fogalommeghatározások
E rendelet alkalmazásában:
(1)              
„fuvarozó”: olyan személy, szervezet vagy
közvállalkozás, amely a Közösség területén bármely szállítóeszközzel
radioaktívanyag-fuvarozási tevékenységet végez, ideértve az ellenszolgáltatás
fejében tevékenységet folytató fuvarozókat is;
(2)              
„hatáskörrel rendelkező hatóság”: bármely olyan
hatóság, amelyet egy tagállam kijelölt az e rendeletnek megfelelő
feladatok végrehajtására;
(3)              
„szállítás”: a származási helyről a
rendeltetési helyre irányuló valamennyi szállítási művelet, ideértve a
radioaktív anyagok berakodását, tranzittárolását és kirakodását is;
(4)              
„radioaktív anyag”: radionuklidokat tartalmazó
bármely anyag, amelyben a küldemény aktivitás-koncentrációja és teljes
aktivitása is meghaladja a radioaktív anyagok biztonságos szállítására
vonatkozó NAÜ-előírások (TS-R-1. számú biztonsági követelmény, 2009, Bécs)
402–407. bekezdésében meghatározott értékeket;
(5)              
„súlyos következményekkel járó veszélyes áruk –
radioaktív anyagok”: olyan radioaktív anyagok, amelyeket terrorcselekmény során
visszaélésszerűen használhatnak fel, és amelyek következésképp súlyos
következményekkel – például a NAÜ nukleáris biztonsági iránymutatás-sorozatának
„Security in the Transport of Radioactive Material” (A radioaktív anyagok
szállításának biztonsága) című, Bécsben, 2008-ban kiadott 9. számának A.9.
függelékében meghatározott tömeges halálozás vagy tömegpusztítás – járhatnak;
(6)              
„engedményes küldeménydarab”: bármely olyan
küldeménydarab, amelyben a megengedett radioaktív tartalom nem haladja meg a
radioaktív anyagok biztonságos szállítására vonatkozó TS-R-1. számú előírás
IV. szakaszának V. táblázatában meghatározott aktivitásszinteket, illetve
postai szállítás esetében e határértékeknek az egytizedét, és amelyeken
UN 2908, 2909, 2910 vagy 2911 jelölésű címke szerepel;
(7)              
„hasadóanyag”: urán-233, urán-235, plutónium-239 és
plutónium-241, vagy e radionuklidok bármely kombinációja.
3. cikk
Általános rendelkezések
(1)              
A radioaktívanyag-fuvarozóknak az 5. cikknek
megfelelően megszerzett, érvényes nyilvántartásba vételi igazolással kell
rendelkezniük. A nyilvántartásba vételi igazolásnak lehetővé kell tennie,
hogy a fuvarozó az Európai Unió egész területén szállítási tevékenységet
folytasson.
(2)              
Az egyes szállítási műveleteket a fuvarozó
nyilvántartásba vételi igazolása másolatának, vagy a (3) bekezdésben említett
szállítás esetében alkalmazandó nemzeti eljárással összhangban megszerzett
engedélynek vagy nyilvántartásba vételi igazolásnak kell kísérnie.
(3)              
A radioaktív anyagok mozgatására vagy a radioaktív
anyagokat vagy forrásokat tartalmazó berendezések használatára a 96/29/Euratom
irányelvvel összhangban kibocsátott, érvényes engedélyek vagy nyilvántartásba
vételi igazolások jogosultja ezeket az anyagokat vagy forrásokat e rendelet
értelmében nyilvántartásba vételi igazolás nélkül szállíthatja, ha a szállítás
szerepel valamennyi olyan tagállamra vonatkozó engedélyben vagy nyilvántartásba
vételi igazolásban, ahol a szállításra sor kerül.
(4)              
Az e rendeletben megállapított követelményeket
kiegészítő, nemzeti bejelentési és engedélyezési követelmények csak a
következő anyagok fuvarozóira alkalmazhatók:
–     
hasadóanyagok, a természetes urán, illetve a csak
hőreaktorban besugárzott, szegényített urán kivételével;
–     
súlyos következményekkel járó veszélyes áruk –
radioaktív anyagok.
4. cikk
Elektronikus fuvarozó-nyilvántartási rendszer (ESCReg-rendszer)
(1)              
A radioaktív anyagok szállításának felügyeletére és
ellenőrzésére a Bizottság elektronikus fuvarozó-nyilvántartási rendszert
(a továbbiakban: ESCReg-rendszer) hoz létre és tart fenn. A Bizottság
meghatározza az ESCReg-rendszerre vonatkozó kiegészítő információkat,
valamint a rendszer műszaki előírásait és követelményeit.
(2)              
Az ESCReg-rendszer korlátozott és biztonságos
hozzáférést biztosít a tagállamok hatáskörrel rendelkező hatóságai, a
nyilvántartásba vett fuvarozók és a kérelmezők számára, a személyes adatok
védelmére vonatkozó rendelkezésekre, különösen a 95/46/EK európai parlamenti és
tanácsi irányelv[7] rendelkezéseire
figyelemmel. A hatáskörrel rendelkező hatóságok minden rendelkezésre álló
adathoz hozzáféréssel rendelkeznek.
(3)              
A Bizottság nem felel az ESCReg-rendszeren
keresztül benyújtott információk tartalmáért és pontosságáért.
5. cikk
Nyilvántartásba vételi eljárás
(1)              
A fuvarozóknak az ESCReg-rendszeren keresztül kell
nyilvántartásba vételüket kérelmezniük.
(2)              
A kérelmező fuvarozónak be kell nyújtania az
I. mellékletben található kitöltött, elektronikus
kérelem-formanyomtatványt.
(3)              
A kérelem-formanyomtatvány kitöltését és
benyújtását követően a kérelmező automatikus átvételi elismervényt és
kérelmezői azonosítószámot kap.
(4)              
Ha a kérelmező egy vagy több tagállamban
letelepedett, a kérelmet a kérelmező központi irodájának helye szerinti
tagállam hatáskörrel rendelkező hatósága dolgozza fel.
(5)              
Ha a kérelmező harmadik országban
letelepedett, a kérelmet azon tagállam hatáskörrel rendelkező hatósága
dolgozza fel, ahol a fuvarozó először szándékozik az Unió területére
belépni.
(6)              
Az első fuvarozói nyilvántartásba vételi
igazolást kiadó tagállam hatáskörrel rendelkező hatósága a 6. cikk
szerinti adatmódosítás esetén az új igazolást is kiállítja.
(7)              
Az átvételi elismervény kiadásától számított nyolc
héten belül a hatáskörrel rendelkező hatóság fuvarozói nyilvántartásba
vételi igazolást állít ki, ha a benyújtott adatokat hiánytalannak, továbbá e
rendelet alkalmazandó követelményeivel, illetve a 96/29/Euratom irányelvvel és
a 2008/68/EK irányelvvel összhangban lévőnek ítéli.
(8)              
A fuvarozói nyilvántartásba vételi igazolás a
II. mellékletben meghatározott információkat tartalmazza, és azt a
nyilvántartásba vételi igazolás szabványosított formanyomtatványán, az
ESCReg-rendszeren keresztül kell kiállítani.
(9)              
A fuvarozói nyilvántartásba vételi igazolás
másolatát az ESCReg-rendszeren keresztül automatikusan át kell adni azon
tagállamok valamennyi hatáskörrel rendelkező hatóságának, ahol a fuvarozók
működni szándékoznak.
(10)          
Ha a hatáskörrel rendelkező hatóság elutasítja
a fuvarozói nyilvántartásba vételi igazolás kiállítását azzal az indokolással,
hogy a kérelem hiányos és nem felel meg az alkalmazandó követelményeknek,
írásban válaszol a kérelmezőnek az átvételi elismervény kiadását
követő nyolc héten belül. A hatáskörrel rendelkező hatóságnak meg
kell indokolnia az elutasítást.
(11)          
Az elutasítás másolatát és az indokolást az
ESCReg-rendszeren keresztül automatikusan át kell adni azon tagállamok
valamennyi hatáskörrel rendelkező hatóságának, ahol a fuvarozók
működni szándékoznak.
(12)          
A fuvarozói nyilvántartásba vételi igazolás
kiállításának elutasítása esetén a kérelmező az alkalmazandó nemzeti jogi
követelményekkel összhangban fellebbezést nyújthat be.
(13)          
Az érvényes fuvarozói nyilvántartásba vételi
igazolást valamennyi tagállam elismeri.
(14)          
A fuvarozói nyilvántartásba vételi igazolás
érvényességi időtartama öt év, és a fuvarozó kérelmére megújítható.
6. cikk
Adatmódosítás 
(1)              
A fuvarozó felelősséggel tartozik az
ESCReg-rendszerbe továbbított közösségi fuvarozói nyilvántartáshoz
rendszeresített formanyomtatványban megadott adatok folyamatos pontosságának
biztosításáért.
(2)              
A közösségi fuvarozói nyilvántartáshoz
rendszeresített formanyomtatvány A. részében található adatok módosítása esetén
a fuvarozónak új igazolást kell kérelmeznie.
7. cikk
A megfelelés biztosítása
(1)              
Ha valamely fuvarozó nem tesz eleget e rendelet
követelményeinek, a megfelelés hiányának feltárása szerinti tagállam
hatáskörrel rendelkező hatósága az adott tagállam jogi keretrendszerén
belül végrehajtási intézkedéseket alkalmaz, ilyenek például a következők:
írásbeli felszólítások, képzési és oktatási intézkedések, a nyilvántartásba
vétel felfüggesztése, visszavonása vagy elutasítása, illetve
büntetőeljárás, a megfelelés hiányának biztonsági jelentőségétől
és a fuvarozó megfelelési statisztikáitól függően.
(2)              
A hatáskörrel rendelkező ezen hatóság közli a
fuvarozóval és a fuvarozó radioaktívanyag-szállítási szándékának helye szerinti
érintett tagállamok hatáskörrel rendelkező hatóságaival az alkalmazott
végrehajtási intézkedésekre vonatkozó információkat és az adott intézkedések
indokolását. Ha a fuvarozó nem tesz eleget az (1) bekezdés szerint alkalmazott
végrehajtási intézkedéseknek, a nyilvántartásba vételt visszavonja a fuvarozó
központi irodájának helye szerinti tagállam hatáskörrel rendelkező
hatósága, illetve ha a fuvarozó harmadik országban letelepedett, azon tagállam
hatáskörrel rendelkező hatósága, ahol a fuvarozó először szándékozott
belépni a Közösség területére.
(3)              
A hatáskörrel rendelkező hatóság közli a
fuvarozóval és a többi érintett, hatáskörrel rendelkező hatósággal a
visszavonást és egyúttal annak indokolását is.
8. cikk
Hatáskörrel rendelkező hatóságok és nemzeti kapcsolattartó
(1)              
A tagállamok a radioaktív anyagok szállításáért
felelős, hatáskörrel rendelkező hatóságot és nemzeti kapcsolattartót
jelölnek ki.
(2)              
A tagállamok legkésőbb e rendelet
hatálybalépésétől számított egy hónapon belül továbbítják a Bizottságnak a
radioaktív anyagok szállításáért felelős, hatáskörrel rendelkező
hatóságokkal és nemzeti kapcsolattartóval folytatandó gyors kommunikációhoz a
nev(ek)et, cím(ek)et és valamennyi szükséges információt, és a Bizottságot
tájékoztatják ezen adatok esetleges későbbi változásairól.
(3)              
A Bizottság ezekről az információkról és az
azokban bekövetkezett bármely változásról az ESCReg-rendszeren keresztül
értesíti a Közösségen belüli valamennyi illetékes hatóságot.
9. cikk
A hatáskörrel rendelkező hatóságok közötti együttműködés
A tagállamok hatáskörrel rendelkező
hatóságai a nyilvántartásba vételi igazolás kiadásához kapcsolódó
követelményeik összehangolása, valamint e rendelet harmonizált alkalmazásának
és végrehajtásának biztosítása érdekében együttműködést folytatnak.
Amennyiben valamely tagállamban több,
hatáskörrel rendelkező hatóság van, azok a felelősségi köreikre
kiterjedő, egymással kötött jogi vagy hivatalos megállapodásaik alapján
szoros összeköttetésben állnak és szoros együttműködést folytatnak
egymással. Kommunikálniuk kell egymással és tájékoztatniuk kell egymást, a
nemzeti kapcsolattartót, valamint a kapcsolódó felelősségi körökkel
rendelkező más kormányzati és nem kormányzati szervezeteket.
10. cikk
Szakértői csoport
A Bizottság – az Euratom-Szerződés
135. cikke alapján – bizottsági határozat útján szakértői csoportot
hoz létre.
A csoport szakvéleményt ad és segítséget nyújt
a Bizottságnak az e rendeletben előírt feladatainak ellátása során.
A csoport a tagállamok által kijelölt
szakértőkből és a Bizottság által kijelölt szakértőkből
áll, elnöke pedig a Bizottság képviselője.
11. cikk
Hatálybalépés
Ez a rendelet az Európai Unió Hivatalos
Lapjában való kihirdetését követő huszadik napon lép hatályba.
Ezt a rendeletet a hatálybalépését követő
hat hónap elteltével kell alkalmazni.
Ez a rendelet teljes egészében kötelező
és közvetlenül alkalmazandó valamennyi tagállamban.
Kelt Brüsszelben, [...]-án/-én.
                                                                       a
Tanács részéről
                                                                       az
elnök
                                                                       […]
I. MELLÉKLET
KÖZÖSSÉGI FUVAROZÓI NYILVÁNTARTÁSBA VÉTEL IRÁNTI KÉRELEM FORMANYOMTATVÁNYA
KÉRJÜK, EZT A KÉRELMET KIZÁRÓLAG AZ EURÓPAI
BIZOTTSÁG BIZTONSÁGOS ELEKTRONIKUS FUVAROZÓ-NYILVÁNTARTÁSI RENDSZERÉNEK
(ESCReg) WEBHELYÉRŐL KÜLDJE EL.
MÓDOSÍTÁS KÉRELMEZÉSE ESETÉN AZ A. RÉSZBEN
SZEREPLŐ INFORMÁCIÓKHOZ ÚJ NYILVÁNTARTÁSBA VÉTEL SZÜKSÉGES.
Az e kérelem-formanyomtatványban megadott
információkat az Európai Bizottság a(z) …/…/Euratom rendeletnek
megfelelően dolgozza fel.
⁭         ÚJ NYILVÁNTARTÁSBA VÉTELI
IGAZOLÁS 
⁭         MEGLÉVŐ NYILVÁNTARTÁSBA
VÉTEL MÓDOSÍTÁSA
⁭         MEGLÉVŐ NYILVÁNTARTÁSBA
VÉTEL MEGÚJÍTÁSA
Nyilvántartásba vételi igazolás száma/i:
Kérjük, részletezze, hogy miért kéri
meglévő nyilvántartásba vétel módosítását.
1. A KÉRELMEZŐ AZONOSÍTÁSA
 A. RÉSZ || B. RÉSZ 
 VÁLLALKOZÁS NEVE: PONTOS CÍME: NEMZETI CÉGJEGYZÉKSZÁMA:   || 1. A fuvarozó szervezet felelős képviselője (a fuvarozó szervezet nevében kötelezettségvállalásra feljogosított személy) neve, beosztása, pontos címe, telefonszáma és e-mail címe: 2. A hatóságok részéről műszaki/adminisztratív kérdésekért felelős kapcsolattartó személy (a fuvarozó vállalkozás által folytatott tevékenységek tekintetében az előírások betartásáért felelős személy) neve, beosztása, pontos címe, telefonszáma és e-mail címe: 3. A biztonsági tanácsadó neve, beosztása és pontos címe (csak a szárazföldi szállítási módok esetében, és ha eltér az 1. vagy 2. pontban megadottól): 4. A sugárzásvédelmi program végrehajtásáért felelős személy neve, beosztása és pontos címe, amennyiben eltér az 1., a 2. vagy a 3. pontban megadottól. 
2. A SZÁLLÍTÁS JELLEGE
 A. RÉSZ || B. RÉSZ 
 ⁭       KÖZÚTI ⁭       VASÚTI ⁭       BELVÍZI || Az szállításban érintett és arra képesített munkatársak (információ) ⁭       1–5 ⁭       5–10 ⁭       10–20 ⁭       > 20 Szállítási tevékenységi ágazat: a folytatandó szállítási tevékenységek jellegének általános leírása (információ) ⁭ gyógyászati felhasználás ⁭ ipari felhasználás, nem pusztító, kísérleti célú felhasználás, kutatás ⁭ nukleáris üzemanyagciklus felhasználása ⁭ hulladék ⁭ súlyos következményekkel járó veszélyes áruk – radioaktív anyagok   
3. FÖLDRAJZI LEFEDETTSÉG
Kérjük, az alábbi felsorolásban jelölje be azokat
a tagállamokat, ahol radioaktív anyagok szállítását tervezi, és válassza ki a
tevékenység jellegét.
 Ha a nyilvántartásba vétel iránti kérelem benyújtása szerinti tagállamtól eltérő tagállamokban is folynak tevékenységek, minden ország esetében adjon meg pontosabb részleteket, például: csak áthaladás, vagy fontosabb berakodási/kirakodási helyek az adott országon belül, gyakoriság: 
 A. RÉSZ || B. RÉSZ 
 ⁭ Ausztria ⁭ Belgium ⁭ Bulgária ⁭ Ciprus ⁭ Cseh Köztársaság ⁭ Dánia ⁭ Észtország ⁭ Finnország ⁭ Franciaország ⁭ Németország ⁭ Görögország ⁭ Magyarország ⁭ Írország ⁭ Olaszország ⁭ Lettország ⁭ Litvánia ⁭ Luxemburg ⁭ Málta ⁭ Hollandia ⁭ Lengyelország ⁭ Portugália ⁭ Románia ⁭ Szlovákia ⁭ Szlovénia ⁭ Spanyolország ⁭ Svédország ⁭ Egyesült Királyság || ⁭ áthaladás ⁭ kirakodás ⁭ berakodás fontosabb berakodási helyek: fontosabb kirakodási helyek: gyakoriság: ⁭ naponta ⁭ hetente ⁭ havonta ⁭ ritkábban 
4. A SZÁLLÍTMÁNYOK TÍPUSA
A kért nyilvántartásba vétel célja:
 A. RÉSZ KÜLDEMÉNYDARAB TÍPUSA – A TS-R-1. számú előírás szerinti besorolás || B. RÉSZ: A küldeménydarabok becsült éves száma 
 UN 2908: RADIOAKTÍV ANYAG, ENGEDMÉNYES KÜLDEMÉNYDARABBAN – ÜRES CSOMAGOLÓESZKÖZ UN 2909: RADIOAKTÍV ANYAG, ENGEDMÉNYES KÜLDEMÉNYDARABBAN – TERMÉSZETES URÁNBÓL vagy SZEGÉNYÍTETT URÁNBÓL vagy TERMÉSZETES TÓRIUMBÓL KÉSZÜLT GYÁRTMÁNYOK UN 2910: RADIOAKTÍV ANYAG, ENGEDMÉNYES KÜLDEMÉNYDARABBAN – KORLÁTOZOTT ANYAGMENNYISÉG UN 2911: RADIOAKTÍV ANYAG, ENGEDMÉNYES KÜLDEMÉNYDARABBAN – KÉSZÜLÉKEK vagy GYÁRTMÁNYOK UN 2912: KIS FAJLAGOS AKTIVITÁSÚ RADIOAKTÍV ANYAG (LSA-I), nem hasadó vagy hasadó-engedményes UN 2913: RADIOAKTÍV ANYAG, SZENNYEZETT FELÜLETŰ TÁRGYAK (SCO-I vagy SCO-II), nem hasadó vagy hasadó-engedményes UN 2915: RADIOAKTÍV ANYAG, A TÍPUSÚ KÜLDEMÉNYDARABBAN, nem különleges formában, nem hasadó vagy hasadó-engedményes UN 2916: RADIOAKTÍV ANYAG, B(U) TÍPUSÚ KÜLDEMÉNYDARABBAN, nem hasadó vagy hasadó-engedményes UN 2917: RADIOAKTÍV ANYAG, B(M) TÍPUSÚ KÜLDEMÉNYDARABBAN, nem hasadó vagy hasadó-engedményes UN 2919: RADIOAKTÍV ANYAG, KÜLÖN MEGEGYEZÉS ALAPJÁN SZÁLLÍTOTT, nem hasadó vagy hasadó-engedményes UN 2977: RADIOAKTÍV ANYAG, HASADÓ URÁN-HEXAFLUORID UN 2978: RADIOAKTÍV ANYAG, URÁN-HEXAFLUORID, nem hasadó vagy hasadó-engedményes UN 3321 KIS FAJLAGOS AKTIVITÁSÚ RADIOAKTÍV ANYAG (LSA-II), nem hasadó vagy hasadó-engedményes UN 3322: KIS FAJLAGOS AKTIVITÁSÚ RADIOAKTÍV ANYAG (LSA-III), nem hasadó vagy hasadó-engedményes UN 3323: RADIOAKTÍV ANYAG, C TÍPUSÚ KÜLDEMÉNYDARABBAN, nem hasadó vagy hasadó-engedményes UN 3324: KIS FAJLAGOS AKTIVITÁSÚ RADIOAKTÍV ANYAG (LSA-II), HASADÓ UN 3325: KIS FAJLAGOS AKTIVITÁSÚ RADIOAKTÍV ANYAG (LSA-III), HASADÓ UN 3326: RADIOAKTÍV ANYAG, HASADÓ, SZENNYEZETT FELÜLETŰ TÁRGYAK (SCO-I vagy SCO-II) UN 3327: RADIOAKTÍV ANYAG, HASADÓ, A TÍPUSÚ KÜLDEMÉNYDARABBAN, nem különleges formában UN 3328: RADIOAKTÍV ANYAG, HASADÓ, B(U) TÍPUSÚ KÜLDEMÉNYDARABBAN UN 3329: RADIOAKTÍV ANYAG, HASADÓ, B(M) TÍPUSÚ KÜLDEMÉNYDARABBAN UN 3330: RADIOAKTÍV ANYAG, HASADÓ, C TÍPUSÚ KÜLDEMÉNYDARABBAN UN 3331: RADIOAKTÍV ANYAG, HASADÓ, KÜLÖN MEGEGYEZÉS ALAPJÁN SZÁLLÍTOTT UN 3332: RADIOAKTÍV ANYAG, A TÍPUSÚ KÜLDEMÉNYDARABBAN, különleges formában, nem hasadó vagy hasadó-engedményes UN 3333: RADIOAKTÍV ANYAG, HASADÓ, A TÍPUSÚ KÜLDEMÉNYDARABBAN, KÜLÖNLEGES FORMÁBAN   ||   
5. SUGÁRZÁSVÉDELMI PROGRAM
 A. RÉSZ: ⁭E négyzet bejelölésével kijelentem, hogy van teljes körűen végrehajtott és szigorúan alkalmazott sugárzásvédelmi programunk.   || B. RÉSZ: A sugárzásvédelmi programot ismertető dokumentum hivatkozási száma és dátuma A sugárzásvédelmi program feltöltése 
6. MINŐSÉGBIZTOSÍTÁSI PROGRAM
Ez a minőségbiztosítási program a hatáskörrel
rendelkező hatóság általi ellenőrzés céljára rendelkezésre áll (az
ADR-megállapodás 1.7.3 szakasza szerint).
 A. RÉSZ: ⁭ E négyzet bejelölésével kijelentem, hogy van teljes körűen végrehajtott és szigorúan alkalmazott minőségbiztosítási programunk. || B. RÉSZ: A dokumentum hivatkozási száma és dátuma ⁭ ISO 9002 
7.
NYILATKOZAT
⁭ Alulírott, a fuvarozó ezúton
igazolom, hogy eleget teszek a radioaktív anyagok szállítására vonatkozó
nemzetközi, közösségi és nemzeti szabályozásoknak.
⁭ Alulírott, a fuvarozó ezúton
igazolom, hogy az e formanyomtatványon szereplő információk megfelelnek a
valóságnak.
Dátum ………..         Név ………..……..     Aláírás………  
II. MELLÉKLET 
RADIOAKTÍV ANYAGOK SZÁLLÍTÁSÁHOZ RENDSZERESÍTETT, ELEKTRONIKUS FUVAROZÓI
NYILVÁNTARTÁSBA VÉTELI IGAZOLÁS 
Megjegyzés: 
E NYILVÁNTARTÁSBA VÉTELI IGAZOLÁS MÁSOLATÁNAK
KÍSÉRNIE KELL AZ E RENDELET HATÁLYA ALÁ TARTOZÓ VALAMENNYI SZÁLLÍTMÁNYT
E nyilvántartásba vételi igazolás kiállítása a(z)
…/…/(Euratom) tanácsi rendelettel összhangban történik.
Ez az igazolás nem mentesíti a fuvarozót más
alkalmazandó szállítási szabályozásnak való megfelelés alól.
1) NYILVÁNTARTÁSBA VÉTEL HIVATKOZÁSI SZÁMA:
BE/xxxx/éééé-hh-nn
2) A HATÓSÁG/ORSZÁG MEGNEVEZÉSE:
3) VÁLLALKOZÁS NEVE ÉS CÍME:
4) SZÁLLÍTÁSI MÓD:
⁭       KÖZÚTI
⁭       VASÚTI
⁭       BELVÍZI
7) Azok a TAGÁLLAMOK, ahol az igazolás
alkalmazandó
8) KÜLDEMÉNYTÍPUS – UN-SZÁM (lásd az
I. mellékletet – azonos formátum)
9) DÁTUM
ELEKTRONIKUS ALÁÍRÁS
ÉRVÉNYESSÉGI IDŐ: DÁTUM + 5 év
JOGALKOTÁSI
PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI
HATÁSSAL JÁRÓ JAVASLATOKHOZ
1.           A JAVASLAT CÍME:
A Tanács rendelete a radioaktívanyag-fuvarozók
közösségi nyilvántartási rendszerének létrehozásáról
2.           KÖLTSÉGVETÉSI TÉTELEK:
Alcím és jogcímcsoport: 320102110005 –
(E)–Informatikai rendszerek fejlesztése
Az érintett évben a költségvetésben szereplő
összeg: 350 000 EUR
3.           PÉNZÜGYI HATÁS 
¨      A javaslatnak nincs pénzügyi hatása
¨      A javaslatnak nincs pénzügyi hatása a kiadásra, van azonban a
bevételre – a hatás a következő:
millió EUR (egy tizedesjegyig)
   ||   || 
 Költségvetési tétel || Bevétel || 12 hónapos időszak, kezdő időpont: éééé/hh/nn. || [n]. év 
 4. cikk ||   ||   || 0,35 
 A fellépés után 
   || [n+1]. év || [n+2]. év || [n+3]. év || [n+4]. év || [n+5]. év 
 4. cikk   || 0,05 || 0,05 || 0,05 || 0,05 || 0,05 
4.           CSALÁS ELLENI INTÉZKEDÉSEK
5.           EGYÉB MEGJEGYZÉSEK
[1]               HL C […]., […], […]. o.
[2]               HL C […]., […], […]. o.
[3]               HL L 159., 1996.6.29.,
1. o.
[4]               HL L 373., 1991.12.31.,
4. o.
[5]               HL L 208., 2002.8.5.,
10. o.
[6]               HL L 260., 2008.9.30.,
13. o.
[7]               HL L 281., 1995.11.23., 31. o.